Изграждането на метро в Техеран е запланувано още през 1970 г., а реално първите действия в тази насока са предприети преди иранската революция. През 1978 г. френска компания започва изграждането на първата линия, обаче междувременно избухналата ирано-иракска война замразява проекта. На 3 март 1982 г. иранското правителство обявява, че прекратява възложеното строителство на френската компания. През 1985 г. Меджлисът възобновява строителството.